कार हादसे में छतरपुर के एसडीओ चालक जख्मी
रांची-मेदिनीनगरएनएच 75 पर मनिका प्रखंड मुख्यालय के पास सोमवार को हुई कार दुर्घटना में पलामू जिले के छतरपुर प्रमंडल के एसडीओ अमरेंद्र कुमार सिन्हा और उनका चालक उमेश राम घायल हो गए। आस-पास के लोगों ने दोनों घायलों को सीएचसी मनिका लाया, जहां डॉ. राजू कच्छप ने इलाज के बाद बेहतर इलाज के लिए रिम्स रेफर कर दिया। चिकित्सक के मुताबिक एसडीओ के सिर में लोहे का रॉड घुसा है, जबकि चालक को सिर में गंभीर चोट लगी है।
घटना के संबंध में बताया जाता है कि एसडीओ अमरेंद्र अपनी नई मारुति स्विफ्ट डिजायर कार से चालक के साथ रांची से छतरपुर जा रहे थे। जैसे ही कार मनिका हाईस्कूल के पास पहुंची, अचानक सड़क पर एक पशु गया, जिसे बचाने के क्रम में चालक ने अपना संतुलन खो दिया और कार सड़क की दाहिनी ओर एक पेड़ से जा टकराई। दुर्घटना के बाद कार का अगला हिस्सा क्षतिग्रस्त हो गया है।
घटना की सूचना मिलनेे के बाद थानेदार गुलाम रव्वानी खां मनका सीएचसी पहुंचे और घायल एसडीओ चालक का इलाज कराया। इसके बाद दोनों की गंभीर स्थिति को देखते हुए रिम्स रांची ले जाया गया है। घटना की सूचना दोनों के परिजनों को दे दी गई है। पुलिस ने दुर्घटनाग्रस्त वाहन को जब्त कर लिया है।
पेड़ से टकराने के बाद क्षतिग्रस्त कार।
घायल एसडीओ का चालक उमेश राम।
एसडीओ अमरेंद्र कुमार सिन्हा।
bho_Deva hin_Deva hin_Deva hin_Deva hin_Deva mai_Deva bho_Deva